SIR শুনানি নিয়ে সুকান্তের মন্তব্যের কড়া প্রতিক্রিয়া জানাল তৃণমূল

ওয়েবডেস্ক- এসআইআর (SIR) পর্ব নিয়ে চাপানউতোর অব্যাহত। খসড়া তালিকা (Draft List) প্রকাশের পরে শুরু হয়েছে শুনানির (SIR Hearing) পালা। আর শুনানি ঘিরে ফের কমিশনের দিকে ক্ষোভ উগরে দিয়েছেন প্রবীণ ব্যক্তিরা।  এই আবহে এসআইআর শুনানি পর্ব চলাকালীন সুকান্ত মজুমদারের (Sukanta Majumder)  মন্তব্য ঘিরে বিতর্ক।

রাজ্যের শুনানি পর্ব চলাকালীন বৃদ্ধ-বৃদ্ধাদেরও শুনানি কেন্দ্রে যেতে হচ্ছে। বয়সে ভারে নুয়ে পড়া মানুষদের বক্তব্য, এই শারীরিক অশক্ত বয়সে কিভাবে তাদের এইভাবে হিয়ারিংয়ে যাওয়া সম্ভব? এই পরিস্থিতিতে কেন্দ্রীয় প্রতিমন্ত্রী সুকান্ত মজুমদার বলেন, ‘ভোট দিতে চলে যেতে পারেন,  SIR শুনানিতে আসতে পারেন না। আমি বুঝতে পারছি না, কি অসুবিধা। যেমন ধরুন আমার বাবা অসুস্থ মানুষ তিনি ভোট দিতে যেতে পারেন না। তাই এসআইআর নিয়ে মাথা ঘামান না।‘  সুকান্তর এই বক্তব্য ঘিরে তীব্র চাঞ্চল্য।

তৃণমূলের অফিসিয়াল ওয়েবসাইটে এই ভিডিওটি শেয়ার করা হয়েছে। রাজ্যের শাসক শিবিরের বক্তব্য,  এটা নাকি একজন জনপ্রতিনিধির ভাষা! বয়সের ভারে ন্যুব্জ, অসুস্থ, বিশেষভাবে সক্ষম মানুষকে শুনানির নামে হেনস্থা করছে কমিশন। কেউ হুইল চেয়ারে বসে, কেউ অ্যাম্বুল্যান্সে শুয়ে শুনানিতে যাচ্ছেন। আর সেই দুর্দশাগ্রস্ত মানুষদের অবস্থা দেখেও কটূক্তি করছেন বিজেপির মাতব্বর নেতা তথা কেন্দ্রীয় প্রতিমন্ত্রী সুকান্ত মজুমদার। এরা আদৌ মানুষ? বয়োজ্যেষ্ঠ মানুষকে সম্মান তো দূর, অন্যের অক্ষমতাকেও কটূক্তি করছে। ছিঃ বিজেপি ছিঃ!

আরও পড়ুন-  ‘BLA-2দের শুনানিতে রাখতে হবে, না হলে বন্ধ থাকবে শুনানি’: অসিত মজুমদার

এর আগে এসআইআর শুনানিতে হেনস্তার প্রতিবাদে গর্জে উঠেছেন অভিষেক বন্দ্যোপাধ্যায়। তিনি বলেন, এইভাবে “বৃদ্ধ-বৃদ্ধাদের এভাবে হেনস্তা বরদাস্ত করব না।”  তৃণমূলের তরফে সোমবার পাঁচ সদস্যের প্রতিনিধিদল কমিশনে।  প্রতিনিধি দলে রয়েছেন পার্থ ভৌমিক,  শশী পাঁজা, বাপি হালদার, পুলক হালদার এবং বীরবাহা হাঁসদা।